Държавен вестник, бр. 67, 2016 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  67
МОДУЛ 1
Теоретични основи на химията
Област на
компетентност
Знания, умения и отношения
В резултат на обучението си ученикът:
Строеж на атома 
и Периодична 
таблица
Използва съвременните представи за строежа на атома за характеризиране на 
атомното ядро (протони, неутрони, масово число и изотопи).
Описва същността на квантово-механичните представи за строежа на електрон­
ната обвивка (дуалистични представи за електрона, принцип за неопределеност, 
атомна орбитала, квантови числа, електронен облак).
Свързва стойностите на квантовите числа с размерите, формата и пространстве­
ното разположение на атомните орбитали и електронните облаци.
Изразява електронната конфигурация на атоми и йони в основно и на атоми 
във възбудено състояние.
Обяснява структурата на периодичната таблица чрез електронните конфигурации 
на атомите.
Разграничава s-, p-, d- и f-елементи по електронна конфигурация и по мястото 
им в Периодичната таблица.
Обяснява по графични изображения изменението на свойствата на атомите на 
химичните елементи (атомни и йонни радиуси, йонизационна енергия, електронно 
сродство, електроотрицателност) в даден период и група в Периодичната таблица.
Строеж и
свойства на
веществата
Обяснява причините за свързването на атомите чрез химични връзки.
Разграничава основни типове химични връзки (йонна, ковалентна полярна и 
неполярна, координативна, метална, σ-, π-, проста и сложна, локализирана и 
делокализирана).
Изразява със схеми и модели образуването на основни видове химични връзки 
(йонна, ковалентна, координативна).
Прилага представата за хибридизация на атомните орбитали при образуването 
на ковалентна връзка.
Използва стереохимични представи за описване на геометрията на многоатомни 
молекули или йони.
Сравнява ковалентни химични връзки по техни характеристики: енергия, дъл­
жина, кратност, полярност, поляризуемост.
Обяснява свойствата на веществата чрез природата на химичните връзки в тях, 
строежа и междумолекулните им взаимодействия.
Обяснява образуването и значението на водородната връзка, като я свързва със 
свойствата на веществата.
Химична
термо-
динамика
Класифицира системи от вещества по различни признаци: състояние; хомоген­
ност; брой компоненти.
Разграничава екзотермични и ендотермични процеси според промяната на ен­
талпията и/или промяната на вътрешната енергия на системата.
Прилага закона на Хес за изчисляване на топлинния ефект на химични реакции, 
фазови преходи и алотропни превръщания.
Предвижда възможността за протичане и посоката на химични процеси въз 
основа на изменението на свободната енергия на системата.
Характеризира химичното равновесие като състояние с минимум на свободната 
енергия на системата.
Изразява химичното равновесие чрез закона за действие на масите.
Обяснява качествено и количествено влиянието на различни фактори (темпера­
тура, концентрация, налягане) върху равновесния състав на химичната система.
Химична кинетика
Изразява средна скорост на химичните процеси.
Изразява с кинетично уравнение скоростта на даден химичен процес.
Обяснява влиянието на различни фактори (природа на веществата, концентрация, 
налягане, температура, катализатор) върху скоростта на химичните реакции.
Предвижда промените на скоростта на реакцията при изменение на концентрацията 
на реагиращите вещества, налягането (за газови системи) и температурата.
Прилага закономерности, свързани с химичната кинетика и равновесието, за подбор 
на оптимални условия за получаване на продукти в промишлеността.
Планира и провежда химичен експеримент за установяване на влиянието на различ­
ни фактори върху скоростта на процесите и върху равновесни системи.